২০১৭ (গুরুদাসপুর, শ্রীনগর, অমৃতসর) উপনির্বাচন: গত বছর হওয়া বিভিন্ন উপনির্বাচন থেকেই বিজেপির পক্ষে হাওয়া প্রতিকূল হতে শুরু করেছে৷ এমনই রিপোর্ট দিয়েছে ‘আজ তক’৷ প্রতিবেদনে বলা হয়েছে, পাঞ্জাবের গুরুদাসপুরের সাংসদ বিনোদ খান্না প্রয়াত হতেই উপনির্বাচনে কংগ্রেস বিপুল জয় পেয়েছে৷ ১ লক্ষ ৯৩ হাজার ভোটে তিনি নির্বাচিত হয়েছেন৷ অন্যদিকে অমৃতসর কেন্দ্রেও জয়ী হয় কংগ্রেস৷ ২০০৪ ও ২০০৯ সালের সাধারণ নির্বাচনে এই কেন্দ্রে জয়ী হন বিজেপির নভজ্যোৎ সিং সিধু৷ উপনির্বাচনে কংগ্রেস এখানে জয় পেয়েছে৷ জম্মু-কাশ্মীরের শ্রীনগর কেন্দ্রটি ক্ষমতাসীন দল তথা বিজেপির জোটসঙ্গী পিডিপির দখলে ছিল৷ সাংসদ ইস্তফা দিতেই হয় উপনির্বাচন৷ এতে পিডিপি বিরোধী ন্যাশনাল কনফারেন্স ও কংগ্রেসের জোট প্রার্থী ফারুক আবদুল্লা জয় পান৷